( தான் ஆற்றுதற்பொருட்டுத் தலைமகனை இயற்பழித்தாட்கு இயற்பட மொழிந்தது. )  துஞ்சுங்காற் றோண்மேல ராகி விழிக்குங்கா ( )  துஞ்சும்கால் தோள் மேலர் ஆகி விழிக்குங்கால் னெஞ்சத்த ராவர் விரைந்து. (08)  நெஞ்சத்தர் ஆவர் விரைந்து. [தொடரமைப்பு:  துஞ்சுங்கால் தோள்மேலர் ஆகி, விழிக்குங்கால் விரைந்து நெஞ்சத்தர் ஆவர்.]      இதன்பொருள் துஞ்சுங்கால் தோள்மேலர் ஆகி= என்நெஞ்சு விடாது உறைகின்ற காதலர் யான் துஞ்சும்பொழுது வந்து என் தோள்மேலராய்; விழி்க்குங்கால் விரைந்து நெஞ்சத்தராவர்= பின் விழிக்கும்பொழுது, விரைந்து பழைய நெஞ்சின்கண்ணராவர், எ-று.  உரை விளக்கம் கலவிவிட்டு மறையும் கடுமைபற்றி விரைந்து என்றாள். ஒருகாலும் என்னின் நீங்கி அறியாதாரை நீ நோவற்பாலையல்லை என்பதாம். குறள் 1219 ( நனவினானல்) 